Բոննի Ուինթերբոթոմ

Բոննի Ուինթերբոթոմ (), ABC հեռուստաալիքի թողարկած «Ինչպես խուսափել սպանության համար պատժից» հեռուստասերիալի հորինված գեղարվեստական կերպար, որին ստեղծել է Փիթեր Նոուվոլքը 2014 թվականին։ Կերպարին մարմնավորել է դերասանուհի Լայզա Վայլը։ Բոննին Ֆիլադելֆիայի փաստաբանի օգնականն է, աշխատում է Անալիզ Քիթինգի ընկերությունում։

Քասթինգ 
2014 թվականի փետրվարի 27-ին Շոնդա Ռայմսը հայտարարել է, որ Բոննի Ուինթերբոտի դերը մարմնավորելու է Լայզա Վայլը։

Զարգացում

Բնավորություն 

Սերիալի սկզբում Բոննին նկարագրվում է որպես ադեկվատ, հիմար և պատասխանատու օրիորդ, որը անպատասխան սիրահարված է Անալիզի ամուսնուն՝ Սեմ Քիթինգին։ Սակայն սերիալի ընթացքում նրա անձնական կյանքը քանդվում է, և Բոննին բախվում է բազմաթիվ խնդիրների։ Անալիզը ճնշում է նրան և պահանջում է, որ նա ավելի շատ աշխատի։ Բոննին հարաբերությունների մեջ է լինում Աշեր Միլսթոունի հետ։ Բոննիի կերպարը մարմնավորող դերասանուհին՝ Լայզա Վայլը, ասել է որ Բոննին հասուն է և դա իր առաջին դերն է, որպես լուրջ օրիորդ։ Բոննին սարսափելի անցյալ է ունեցել։ Նրա հայրը՝ Ֆիլադելֆիայի քաղաքապետարանի տնօրենը, սեռական ոտնձգություն է կատարել նրա նկատմամբ, երբ աղջիկը եղել է անչափահաս։

Variety-ին տված հարցազրույցում սերիալի հեղինակ Փիթեր Նովոլկը մեկնաբանել է, որ «երրորդ եթերաշրջանում Բոննին ստիպված կլինի ընտրել երկու կողմերին։ Նա Անալիզի նման է, մենք կարող ենք ներել Ֆրենկին, դա եղել է Սեմի մեղքով»։ Բոննին փորձում է ամեն ինչ հարթեցնել, ասել է Փիթերը` երկրորդ եթերաշրջանի մասին խոսելիս։

Հարաբերություններ 
Բոննին ռոմանտիկ հարաբերություններ է ունենում Անալիզի ուսանողի` Աշեր Միլսթոունի հետ։ Նրանք մի անգամ զբաղվում են սեքսով Սեմի սպանության գիշերը և հետո, երբ առաջին անգամ Բոննին հաղթում է իր առաջին գործը դատարանում։ Նրանք բաժանվում են, երբ Բոննին կասկածում է, որ Աշերը հանդիպում է մեկ այլ կնոջ հետ, չիմանալով, որ նա տարօրինակ է դրսևորում իրեն, քանի որ նա շանտաժի է ենթարկվում Էմիլի Սինքլերի կողմից։ Նրանց հարաբերություններն ավարտվում են ընդմիշտ, երբ Բոննին հայտնաբերում է Աշերի դերը խմբակային բռնաբարության թաքցման գործում և իմանում, որ Անալիզը նրան բացահայտել է Բոննիի ցավոտ անցյալի մասին։

Բոննիի հարաբերությունները Ֆրենկ Դելֆինոյի հետ հատուկ և բարդ են։ Նրանք օգնում են միմյանց լուծել իրենց խնդիրները և միշտ հասանելի են միմյանց, թեև նրանց պատմությունը մնում է անորոշ։ Երբ Բոննին իմանում է, որ Ֆրենկը սպանել է Լայլային, նա ստում է Անալիզին և թաքցնում է ամբողջ պատմությունը։ Նրանք խոսում են միասին փախչելու մասին, ապա զբաղվում են սեքսով, մի քանի օր անց, երբ Ֆրենկը սպանում է Բոննիի դաժան հորը (որը բանտարկված էր Կենտրոնական Փենսիլվանիայի Կոլպորտում), բայց Ֆրենկը հաջորդ առավոտյան թողնում է Բոննին հյուրանոցի համարում և հեռանում է։ Բոննին հետագայում համոզում է Ֆրենկին ինքնասպան չլինել, ասելով նրան, որ այն գիշերը նրա համար ամեն ինչ էր նշանակում, սակայն ավելի ուշ Բոննին խնդրում է նրան իր վրա վերցնել բոլոր հանցագործությունների մեղքը։

Բոննին սիրո-ատելության հարաբերություններ է ունենում Անալիզ Քիթինգի հետ։ Երկրորդ եթերաշրջանի սկզբում պարզվում է, որ Բոննին սպանել է Ռեբեկա Սաթերին՝ Անալիզին պաշտպանելու համար։ Ավելի ուշ, երբ նա հայտնաբերում է, որ Անալիզը պատմել է Աշերին Բոննիի անցյալի մասին, ասում է, որ ցանկանում է Անալիզի մահը։ Չնայած, երբ Անալիզը լինում է բանտում Բոննին նրան օգնում է շատ հարցերում։ Այդ ժամանակից ի վեր, Բոննին դառնում է Անալիզի աջ ձեռքը և նրա ամենամոտ օգնականը։

Բոննին Անալիզին ասում է, որ սիրում է նրան այն բանից հետո, երբ նրանք վիճում են Ֆրենկի հետ Բոննիի հարաբերությունների պատճառով, թեև պարզ չէ, արդյոք նա նկատի է ունեցել պլատոնական կամ ռոմանտիկ սեր։ Նրանք համբուրվում են, երբ Անալիզը լինում է հարբած։ Հետագայում Բոննին պարզաբանում է, որ սիրահարված չէ Անալիզին, այլ նկատի ունի, որ նրանք պետք են միմյանց։

Ծանոթագրություններ

Արտաքին հղումներ 
 Կերպարի կենսագրությունը ABC-ում

Հորինված մարդասպաններ
Ինչպես խուսափել սպանության համար պատժից